b'\n_START_ARTICLE_\nJordan Fox\n_START_SECTION_\nUra\n_START_PARAGRAPH_\nFox pelasi kaksi kautta OPJHL-joukkue Brampton Capitalsissa, jonka j\xc3\xa4lkeen OHL-joukkue Kingston Frontenacs varasi h\xc3\xa4net 158. pelaajana kes\xc3\xa4ll\xc3\xa4 2000. Fox ei kuitenkaan koskaan siirtynyt sarjaan. H\xc3\xa4n pelasi kauden 2000\xe2\x80\x932001 OPJHL:\xc3\xa4\xc3\xa4 Wellington Dukesissa, jonka j\xc3\xa4lkeen Fox pelasi kaksi seuraavaa kautta NAHL-joukkue Springfield Spiritissa. H\xc3\xa4n oli kaudella 2002\xe2\x80\x932003 joukkueen kolmanneksi paras pistemies tehoilla 17+19=36. USHL-joukkue Des Moines Buccaneers varasi Foxin 65. pelaajana vuonna 2002, mutta h\xc3\xa4n pelasi kauden USHL-pelins\xc3\xa4 2003\xe2\x80\x932004 Sioux Falls Stampeden ja St. Louis Heartland Eaglesin joukkueissa._NEWLINE_Kaudeksi 2003\xe2\x80\x932004 h\xc3\xa4n siirtyi pelaamaan NCAA:ta Merrimack Collegen joukkueeseen. Vuodet 2006\xe2\x80\x932008 Fox pelasi Flint Generalsissa sek\xc3\xa4 UHL:\xc3\xa4\xc3\xa4 ett\xc3\xa4 sit\xc3\xa4 seurannutta sarjaa IHL:\xc3\xa4\xc3\xa4. Kaudella 2007\xe2\x80\x932008 h\xc3\xa4net nostettiin my\xc3\xb6s AHL-joukkue Albany River Ratsiin, jossa Fox pelasi kahdeksan ottelua tehopistein 2+1=3. Kaudella 2008\xe2\x80\x932009 h\xc3\xa4n pelasi l\xc3\xa4hinn\xc3\xa4 ECHL-joukkue Gwinnett Gladiatorsissa, jonka paras pistemies Fox oli tehoilla 29+38=67. H\xc3\xa4n pelasi kauden aikana my\xc3\xb6s ECHL:n t\xc3\xa4hdist\xc3\xb6ottelussa. Fox pelasi samalla kaudella my\xc3\xb6s yhteens\xc3\xa4 kuusi AHL-ottelua Manitoba Moosessa ja Chicago Wolvesissa tehden niiss\xc3\xa4 yhden sy\xc3\xb6tt\xc3\xb6pisteen._NEWLINE_Kauden 2009\xe2\x80\x932010 Fox pelasi ECHL:n Wheeling Nailersissa ja h\xc3\xa4n palasi samalla kaudella my\xc3\xb6s kolme AHL-ottelua Rochester Americansissa. Fox teki elokuussa 2010 vuoden mittaisen sopimuksen Mestis-joukkue Jokipoikien kanssa. Joukkue ilmoitti joulukuussa 2010, ett\xc3\xa4 Foxille ja maalivahti Antti H\xc3\xa4rm\xc3\xa4lle etsit\xc3\xa4\xc3\xa4n uutta seuraa. Fox pelasi kuitenkin Joensuussa kauden loppuun ja teki 37 ottelussa tehot 9+12=21._NEWLINE_Toukokuussa 2011 Fox teki vuoden mittaisen sopimuksen brittil\xc3\xa4isen EIHL-joukkue Nottingham Panthersin kanssa. H\xc3\xa4n sijoittui kaudella 2011\xe2\x80\x932012 tehoilla 26+54=80 koko liigan pistep\xc3\xb6rssiss\xc3\xa4 nelj\xc3\xa4nneksi ja sy\xc3\xb6tt\xc3\xb6p\xc3\xb6rssiss\xc3\xa4 toiseksi. Fox voitti sek\xc3\xa4 EIHL:n mestaruuden ett\xc3\xa4 Challenge Cupin. Kaudella 2012\xe2\x80\x932013 h\xc3\xa4n nousi Panthersin kapteeniksi ja voitti kauden p\xc3\xa4\xc3\xa4tteeksi taas sek\xc3\xa4 EIHL:n mestaruuden ett\xc3\xa4 Challange Cupin. Kaudeksi 2013\xe2\x80\x932014 Fox palasi Pohjois-Amerikkaan ja siirtyi vuoden mittaisella sopimuksella CHL-joukkue St. Charles Chillin riveihin. H\xc3\xa4n lopetti uransa kev\xc3\xa4\xc3\xa4seen 2014.\n_START_SECTION_\nMuuta\n_START_PARAGRAPH_\nYli 250 NHL-ottelua pelannut puolustaja Rik Wilson on Foxin set\xc3\xa4. Foxin serkku Brock Wilson on pelannut puolustajana h\xc3\xa4nen joukkuetoverinaan useissa seuroissa.'